# Jordi Armadans Gil

Jordi Armadans Gil (Barcelona, 1968) és un politòleg, periodista i pacifista català. Des del maig de 1996 fins al setembre de 2022, va ser el director de FundiPau (Fundació per la Pau). És un reconegut analista sobre conflictes, seguretat, desarmament i cultura de pau.
Armadans fou graduat en Ciències de la Comunicació el 1993, i en Ciències Polítiques i Sociologia el 1995 per la Universitat Autònoma de Barcelona i llicenciat en el Màster en Teoria Social i Política per la Universitat Pompeu Fabra el 1997.
El mes de setembre de 2022, Armadans va publicar el llibre: ‘Pau. El valor de la vida als nostres dies’ (Ara Llibres), que examina les diverses formes de violència que amenacen la vida humana a nivell global.

## Campanyes i activitats

Com a representant de l'ONG FundiPau, ha participat en diversos processos diplomàtics en tant que membre de campanyes. Va ser responsable de les campanyes de control d’armes ('Hay secretos que matan') i desminament ('Eliminemos las minas') a Oxfam Intermón els anys 1995 i 1996, respectivament. Des de FundiPau va impulsar campanyes com ‘Escoles Objectores, Escoles per la pau’ o ‘Per la pau, prou investigació militar!’. Ha estat membre, i en alguns casos portaveu, de diverses xarxes i plataformes solidàries i per la pau: Plataforma per la Solució dels Conflictes als Grans Llacs; Plataforma Aturem la Guerra, Plataforma per la Pau, No a la desfilada militar, Armes Sota Control o la Campanya Volem Acollir de Casa Nostra Casa Vostra.
Ha participat en diverses campanyes internacionals de la societat civil de desarmament i control d’armes, com la Coalició contra les Bombes de Dispersió, la campanya pel control del comerç d’armes (Control Arms Campaign) o la Campanya Internacional per l’Abolició de les Armes Nuclears (ICAN) i ha participat en els diversos processos diplomàtics que aquestes campanyes han impulsat i s'han dut a terme a les Nacions Unides per tal d’aconseguir algun acord internacional, com ha estat el cas de la Convenció sobre Bombes de Dispersió; del Tractat sobre el Comerç d’Armes i pel Tractat sobre la Prohibició de les Armes Nuclears.

## Associacionisme

Ha estat secretari i vicepresident de la junta directiva de l’antiga Federació Catalana d’ONG per la Pau, president del Consell Català de Foment de la Pau i membre del Comitè Executiu i representant regional del Sud d’Europa de l'Oficina Internacional per la Pau (IPB).

## Referències

* ↑ «Jordi Armadans, director de Fundipau: “Si el que va fer Gandhi és violent, tot ho és”», 15-11-2018. [Consulta: 25 setembre 2022].
* ↑ TV3. «Planta baixa - Jordi Armadans: "Hi ha un discurs que considera que la resposta militar és la solució. Estem fent retrocessos en la cultura de la pau"». [Consulta: 25 setembre 2022].
* ↑ «Jordi Armadans deixarà la direcció de FundiPau a l’estiu — FundiPau». [Consulta: 25 setembre 2022].
* ↑ «Jordi Armadans». Centre de Cultura Contemporània de Barcelona, 03-10-2018. [Consulta: 25 setembre 2022].
* ↑ «Jordi Armadans: "Respondre una agressió militarment no és la nostra opció. Alimenta el monstre"». VilaWeb, 17-03-2022. [Consulta: 25 setembre 2022].
* ↑ «Jordi Armadans: «Tota temptació d'islamofòbia seria acabar complint les expectatives i voluntats d'Estat Islàmic»», 16-11-2015. [Consulta: 25 setembre 2022].
* ↑ Jordi Armadans i Gil. CUIMPB - Centre Ernest Lluch.
* ↑ Manyach, Sylvain. «Jordi Armadans: “El model de seguretat actual és absurd”». Núvol, 30-10-2022. [Consulta: 21 juliol 2024].
* ↑ «Més 324 - Jordi Armadans ens presenta l'assaig "Pau. El valor de la vida als nostres dies" - 3Cat». 3cat, 06-09-2022. [Consulta: 21 juliol 2024].
* ↑ CCMA. «Solidaris - Guerres de primera. Guerres de segona». 3cat, 22-10-2022. [Consulta: 21 juliol 2024].
* ↑ Azzouzi, Alaaddine. «Jordi Armadans: “La venda d’armes a l’Aràbia Saudita és una constant, tant si mana el PP com el PSOE”». Vilaweb, 18-09-2022. [Consulta: 21 juliol 2024].
* ↑ Estévez, Alberto. «Derecho a saber si hay secretos que matan» (en castellà). El País, 08-05-2015. [Consulta: 21 juliol 2024].
* ↑ «Jordi Armadans: “La venda d’armes a l’Aràbia Saudita és una constant, tant si mana el PP com el PSOE”». VilaWeb, 18-09-2022. [Consulta: 25 setembre 2022].
* ↑ Relats, Vicenç «80 instituts catalans es declaren objectors». Avui, 06-05-1998, pàg. 29.
* ↑ «Mil investigadores se declaran objetores científicos a los proyectos militares» (en castellà). El País [Madrid], 15-10-2002. ISSN: 1134-6582.
* ↑ Relats, Vicenç «Les ONG proposen apagar mitja hora al dia els llums nadalencs pel Zaire». Avui, 10-12-1996, pàg. 26.
* ↑ «No en nuestro nombre» (en castellà). El País [Madrid], 13-02-2003. ISSN: 1134-6582.
* ↑ Yoldi, Javier R. «Asistencia multitudinaria al festival alternativo de la Plataforma Unitaria por la Paz en la Ciutadella» (en castellà). El País [Madrid], 28-05-2000. ISSN: 1134-6582.
* ↑ Beltrán, E.; Armadans, J.; Vargas, M. Rodríguez; Vera, J. M. «Navantia y Arabia Saudí: el extraño caso del acuerdo máximo» (en castellà). El País [Madrid], 03-03-2016. ISSN: 1134-6582.
* ↑ CCMA. «Concert Volem acollir - Parlament de Jordi Armadans - Entitats - 3Cat». [Consulta: 21 juliol 2024].
* ↑ «Unas 15.000 personas asisten al concierto por los refugiados de Barcelona» (en castellà). El Diario, 12-02-2017. [Consulta: 21 juliol 2024].
* ↑ Rizzi, Andrea «Más de cien países acuerdan prohibir las bombas de racimo» (en castellà). El País [Madrid], 29-05-2008. ISSN: 1134-6582.
* ↑ Bonet, Neus. «El matí de Catalunya Ràdio (Neus Bonet) - Jordi Armadans, director Fundació per la Pau». 3cat, 03-12-2008. [Consulta: 21 juliol 2024].
* ↑ Pozzi, Sandro «Más de 60 países firman el primer acuerdo contra el tráfico de armas» (en castellà). El País [Madrid], 03-06-2013. ISSN: 1134-6582.
* ↑ CCMA. «Entrevista del 3/24 - Entrevista 3/24 - Jordi Armadans, director de la Fundació per la Pau - 3Cat». [Consulta: 21 juliol 2024].
* ↑ «Demanen que el govern espanyol assisteixi a la conferència per prohibir les armes nuclears». [Consulta: 21 juliol 2024].
* ↑ Ramos, Ester «Los pacifistas aseguran que un ejército profesional creará más gastos». El País, 16-02-1999.
* ↑ «El Consell Català de Foment de la Pau critica la presència de Defensa a Montjuïc - 23 abril 2009». El Punt Avui. [Consulta: 21 juliol 2024].